“Едукативни видео интернет серијали“ е Проект кој што се спроведува од страна на Национален сојуз на глуви и наглуви на Република Северна Македонија (со скратен назив: НСГНРСМ), согласно Програмата за работа за 2023 година и е финансиран од страна на Министерството за труд и социјална политика. Целта на Проектот е информирање на лицата со оштетен слух преку објава на видеа во кои глуво лице на знаковен јазик ја информира пошироката јавност со информации и настани од повеќе области (како на пр. информации од здравство, од правото, од образованието и сл.) од земјава и од странство. Потоа, целта со Проектот е подигнување на јавната свест кај пошироката јавност за употребата и примената на знаковниот јазик кај нас во општеството.

НСГНРСМ согласно Одлука од 03.02.2023 година, објавува:

ЈАВЕН ОГЛАС

за работа на Проект на определено време

I - НСГНРСМ има потреба од ангажирање на вкупно 3 (три) лица – извршители на Проектот “Едукативни видео интернет серијали“, односно:

* 1 (едно) глуво лице;
* 1 (едно) глуво лице и
* 1 (едно) слушно лице,

на определено време од денот на потпишување на договорот за услуги до 31.12.2023 година, за следните работни позиции:

1. Презентер на информации на знаковен јазик

Презентерот на информации на знаковен јазик е глуво лице кое што ја информира пошироката јавност преку видео материјал со информации и настани од повеќе области. Работниот ангажман содржи презентирање на минимум две “теми“ (“наслови“) од печатен текст на знаковен јазик/месечно.

Од кандидатот се бара да поседува добар капацитет за самостојно читање и разбирање на печатениот текст на македонски јазик, добро и точно презентирање на прочитаните информации на знаковен јазик пред видео камера, способност и адаптација за тимска работа, да е позитивен и флексибилен.

Нето исплата за овој работен ангажман е во износ од МКД 5.000,00 (пет илјади македонски денари) плус персонален данок/месечно.

1. Снимател и видео едитор

Снимателот и видео едиторот е глуво лице кое што е потребно да има познавање од AutoCat, Microsoft office и други компјутерски програми, преку кои што видео материјалот треба да го обработи и подготви за објава со титлуван превод (текст) од знаковен на македонски јазик. Потоа, работниот ангажман се состои и од снимање со видео камера на минимум две “теми“ (“наслови“)/месечно.

Од кандидатот се бара да поседува капацитет за самостојно читање и разбирање на печатениот текст на македонски јазик, професионално и добро снимање со видео камера, добро познавање на компјутерски програми за подготовка и обработка на видео материјалот. Потоа, способност и адаптација за тимска работа, да биде позитивен и флексибилен.

Нето исплата за овој работен ангажман е во износ од МКД 10.000,00 (десет илјади македонски денари) плус персонален данок/месечно.

1. Уредник на печатени и електронски текстови на “теми“ (“наслови“)

Потребно е слушно лице кое што ги познава интересите, потребите и барањата на глувите лица кое што ќе врши избор и селекција, подготовка и обработка на минимум 2 (две) печатени или електронски текстови со “теми“ од различни области/месечно, на македонски или на англиски јазик. Потоа, избраните печатени текстови “теми“, 2 (две) во тековниот месец, потребно е да бидат обработено или преведени од англески на македонски јазик. Потребно е кандидатот да има познавање од работа со компјутери, од Microsoft office и добро познавање на англески јазик. Кандидатот потребно е да биде позитивен и флексибилен, да поседува способност за адаптација во тимска работа.

Нето исплата за овој работен ангажман е во износ од МКД 5.000,00 (пет илјади македонски денари) плус персонален данок/месечно.

II – Се повикуваат сите заинтересирани кандидати да ги достават своите работни биографии – СV и мотивациски писма на македонски јазик, како и копија од лична карта, државјанство диплома за завршено образование и сертификати од посетување на обуки поврзани со огласот, на следниот E-mail:nsgnrm@gmail.com или во запечатен коверт по пошта на следната адреса: ул. 11 Октомври бр.42/а, 1000 Скопје.

На надворешната страна на ковертот задолжително да се наведе насловот на проектот и работната позиција за која што аплицира кандидатот.

Рокот за пријавување е 5 (пет) работни дена сметано од денот на објавување на огласот, односно краен датум за прием на апликации е: 27.04.2023 година , 16:00 часот. Изборот ќе биде направен во рок од 5 дена, по истекот на рокот за пријавување.

Нема да се разгледуваат апликации кои не се комплетно доставени, според наведените потреби, за трите работни позиции наведени во огласот.

Попречните прашања (еднакви можности, полова и родова еднаквост, етничка припадност и сл.) ќе бидат земени предвид во сите аспекти при избор за трите работни позиции.

Овој оглас е објавен на веб страната на НСГНРСМ, [www.deafmkd.org.mk](http://www.deafmkd.org.mk).